|  |  |  |  |
| --- | --- | --- | --- |
| **PUČKO OTVORENO UČILIŠTE**  **MALI LOŠINJ**  **Vladimira Gortana 35**  **51 550 Mali Lošinj**  **OIB:**95593401257  **MB:**03028925  **IBAN:** HR8924020061100108600  **ŠIFRA DJELATNOSTI:** 8559  **ŠIFRA prema NKD-u 2007**: 80420 |  | **RKP BROJ:** | 47957 |
|  | **RAZINA:** | 21 |
|  | **RAZDJEL:** | 000 |
|  | **ŠIFRA ŽUPANIJE:** | 8 |
|  | **ŠIFRA GRADA:** | 252 |
|  |  |  |

**UVOD**

Pučko otvoreno učilište je osnovano 03. 02. 1961. godine  kao Narodno sveučilište koje je 21.12.1998. godine  promijenilo naziv u Pučko otvoreno učilište. Osnivač ustanove je Grad Mali Lošinj

Osnivačka prava nad Pučkim otvorenim učilištem ima Grad Mali Lošinj temeljem Odluke o prijenosu osnivačkih prava nad ustanovama kulture Županije Primorsko - goranske   Klasa: 021-06/94-01/53 od 05. svibnja 1994. godine i Odluke o izmjenama Odluke o prijenosu osnivačkih prava nad ustanovama kulture Županije Primorsko-goranske Klasa: 021- 04/95-02/04 od 16. veljače 1995.

Učilište ima naziv pod kojim obavlja svoju djelatnost, posluje i sudjeluje u pravnom prometu..

Sjedište ustanove je u Malom Lošinju, Vladimira Gortana 32. Izdvojeni objekt Pučkog učilišta je Kino dvorana, te prostor bivše glazbene škole, zgrada koja se danas koristi u obrazovne te druge kulturno-društvene aktivnosti što uključuje  ljetnu pozornicu  na adresi Giovanni del Conte 13, Mali Lošinj.

Učilište obavlja svoju djelatnost prema zakonu, osnivačkom aktu, ovome Statutu i drugim općim aktima Učilišta. Temelj djelatnosti zasniva se na Zakonu o pučkim otvorenim učilištima, Zakonu o ustanovama.

Djelatnosti učilišta:

-  osnovnoškolsko obrazovanje   odraslih,  osnovno  umjetničko  obrazovanje,  sukladno

Zakonu o osnovnom školstvu;

-  srednjoškolsko   obrazovanje   odraslih  (programi  osposobljavanja  i  usavršavanja)

sukladno Zakonu o srednjem školstvu;

-  informacijska djelatnost;

        -  ostvarivanje i promicanje multikulture nacionalnih i interkulturnih vrijednosti;

-  organiziranje kazališnih, glazbenih, estradnih, filmskih i drugih kulturno-umjetničkih

programa vlastite produkcije ili u suradnji s drugim ustanovama;

-  organiziranje i promicanje svih oblika kulturno umjetničkog, društvenog, literarnog i sportskog

stvaralaštva

-  prikazivanje filmova;

-  informatičko opismenjivanje djece, mladeži i odraslih;

-  poduka stranih jezika;

-  organiziranje tečajeva za turističke vodiče, voditelje i pratitelje;

-  organiziranje tečajeva učenja i sviranja glazbenih instrumenata;

-  tečajevi stjecanja posebnih znanja i vještina;

-  javno informiranje i nakladnička te novinsko-nakladnička djelatnost;

-  najam prostora;

-  izdavačka djelatnost;

-  proizvodnja i trgovina na malo umjetninama, suvenirima, knjigama i rukotvorinama,

-  upravljanje objektima za kulturne potrebe

-  obavljanje ugostiteljske djelatnosti iz skupine barovi, vrsta caffe bar,

         -  ostale zabavne djelatnosti

**BILJEŠKE UZ FINANCIJSKE IZVJEŠTAJE ZA IZVJEŠTAJNO RAZDOBLJE**

**01.01.2018.-31.12.2018.**

**Bilješke uz financijski izvještaj PR-RAS za razdoblje od 01.01.-31.12.2018.**

**PRIHODI:**

**1.) Prihoda** **AOP 063** pomoći od **ne nadležnog proračuna** iznose 80.000 kn i odnose se na kapitalna ulaganja, odnosno sanaciju krova i kotlovnice kina Vladimira Nazora.

**2.) AOP 123 –** iznosi 349.960 kn a sačinjavaju ih **vlastiti prihodi** od pruženih usluga ( prodaja kino ulaznica i ulaznica za koncerte, kazališne predstave... ) i tekuće i kapitalne **donacije** trgovačkih društava (Lidl Hrvatska d.o.o. 50.000, Jadranka hoteli d.o.o. 15.000, Jadranka d.d. 15.000 i Adria oil d.o.o. 10.000)kojima je kupljen 3D kinoprojektor i dodatna oprema (premazno platno, 3D naočale, deterdžent....)

**3.) Prihodi** koji se ostvaruju od sredstava koje **Grad Mali Lošinj** uplaćuje mjesečno za financiranje redovite djelatnosti, plaće zaposlenika koji su na teret lokalnog proračuna, sredstva za programe i redovite djelatnosti  **AOP 130** - iznose 1.345.754gdje bilježimo porat za nabavu nefinancijske imovine, odnosno kapitalnih ulaganja za sanaciju krova i kotlovnice kina Vladimira Nazora.

**RASHODI**

1.) **AOP 149** **rashodi za zaposlene** – u 2018. godini iznose 765.233 kn i manji su odnosu na prošlu godinu, a razlog tome je razbolijevanje ravnateljice, koja je bila pet mjeseci na bolovanju preko HZZO, a potom nažalost i preminula.

2.) **AOP 160** **materijalni rashodi** – iznose 688.344 kn, i nešto su veći naspram prošle godine.

Materijalni rashodi na poziciji uredskog materija bilježe porast skoro za 50 %, a trošak se odnosi na kupovinu 3D naočala za koje je plaćeno oko 16.000 kn, iz donacije. Zatim bilježimo porast na troškovima energije uslijed poskupljenja, kao i na materijalu i uslugama za tekuće i investicijsko održavanje, gdje smo imali uređenje prostorija kina povodom svečanog prikazivanja prve 3D projekcije filma Aquaman. Što se tiče sitnog inventara, obnovljen je cijeli sustav telefonske centrale i telefonije ustanove, nakon što smo određeni period bile bez „telefona“ nakon udara groma koji nam je spržio čitav sistem.

Zdravstvene usluge, odnosno sistematski pregledi zaposlenika također bilježe poskupljenje.

Na intelektualni uslugama imamo smanjenje troškova što je vezano uz izostanak ravnateljice s posla skoro pola godine u kojem nisu potpisivani nikakvi ugovori i smanjena su programska događanja u tom periodu.

Trošak naknada članovima upravnog vijeća se nešto povećao s obzirom na situaciju (raspisivanje natječaja i izbor novog ravnatelja-ice ustanove) tako da bez obzira na smanjenje osnovice za obračun naknada imamo porast rashoda na tom kontu. Reprezentacija također bilježi rast (promocija kina), a dolaskom nove ravnateljice potpisali smo i ugovor s novom tvrtkom za informatičku podršku, koja nam je uvela neke novitete kao udaljena podrška, za koje dobivamo mjesečni obračun što je povećalo rashod računalnih usluga.

Kao nove rashode, koje nismo imali prošle godine imamo - ostale nespomenute rashode - troškovi za vijence, svijeće... ( ima li smo smrtni slučaj ravnateljice ) kao i osiguranja trećih osoba u slučaju pada ili nezgode u prostoru naših zgrada. I konto promidžbe gdje smo imali objavu za raspisani natječaj za novog ravnatelja-icu, u tiskovinama ( Novi list, Narodne novine).

3.) **AOP 193** **financijski rashodi** **–** iznose7.238kn, i svake godine bilježe rast lagani rast

4.) **AOP 341 rashodi za nabavu nefinancijske imovine** – iznose 322.524 kn i bilježe veći rast u odnosu na prošlu godinu, jer je kao što je već spomenuto kupljen novi 3D kinoprojektor s pripadajućom opremom, kao i novi kotao, plamenik i pumpa za kotlovnicu (centralno grijanje), zatim novi vatrodojavni sustav i dvije klime za urede.

Također je i saniran krov same zgrade kina Vladimira Nazora za 128.476 kn. iz proračuna.

Sažetak GFI Pučko otvoreno učilište Mali Lošinj za razdoblje 01.01.-31.12.2018.

PRIHODI: **AOP 629** 1.775.714 kn

RASHODI: **AOP 630** 1.783.339 kn

**AOP 632** Manjak prihoda i primitaka poslovanja: 7.625 kn

**AOP 634** Manjak prihoda i primitaka prenesen iz prethodne (2017.) godine: 66.809 kn

**AOP 636** Manjak prihoda i primitaka za pokriće u sljedećem razdoblju: **74.434 kn**

**Bilješke uz financijski izvještaj BILANCA za razdoblje od 01.01.-31.12.2018.**

Nakon obračunate amortizacije ispravak vrijednosti dugotrajne imovine u 2018. godini iznosi 1.368.903 kn.

AOP 067 koji se odnosi na novac u banci na žiro računu iznosi 10.088 kn, AOP 071 koji se odnosi na novac u blagajni na 31.12.2018. iznosi 170,00 kn.

AOP 130 bilježi promjenu pošto smo dobili obavijest banke ( koju smo našli među spisima pokojne ravnateljice ) da na računu imamo 0,00 kn zbog istiskivanja sitnih dioničara, tako da je iznos od 101,00 kn isknjižen po odluci Upravnog vijeća Ustanove.

AOP 080 koji iznosi 1.911 kn odnosi se na potraživanja od HZZO

AOP 140 se odnosi na potraživanja za prihode od pruženih usluga koji 2018. god. iznose ukupno 1.800 kn.

AOP 163 obuhvaća obveze za zaposlene i obveze za materijalne rashode i iznosi 86.603 kn.

U godišnjem financijskom izvještaju za razdoblje od 01.01.-31.12.2018. Pučko otvoreno učilište Mali Lošinj poslovalo je s manjkom prihoda i primitaka za pokriće u sljedećem razdoblju od 74.434 kn. ( tzv. metodološki manjak ).

**Bilješke uz obrazac RAS-funkcijski za razdoblje od 01.01.-31.12.2018.**

U godišnjem obrascu RAS-funkcijski za razdoblje od 01.01.-31.12.2018. Pučko otvoreno učilište M. Lošinj bilježi rashode u Službi kulture 082 (AOP 105) u iznosu od 1.783.339 kn., što je za oko 18 % više nego u prethodnoj godini.

**Bilješke uz obrazac P-VRIO za razdoblje od 01.01.-31.12.2018.**

U godišnjem obrascu P-VRIO za razdoblje od 01.01.-31.12.2018. POU Mali Lošinj bilježi promjene u obujmu nefinancijske imovine -smanjenje - AOP 018 u iznosu od 1.386 kn, a odnosi se na likvidaciju prijenosnog računala NTB ASUS po zapisniku i Odluci inventure za 2018. godinu.

**Bilješke uz IZVJEŠTAJ O OBVEZAMA za razdoblje od 01.01.-31.12.2018.**

U izvještaju o obvezama stanje obveza 01.01.2018. godine AOP 001 je iznosio 78.735 kn

Stanje obveza na kraju izvještajnog razdoblja AOP 038 31.12.2018. godine iznosi 86.603 kn

Obuhvaćene obveze za rashode bit će isplaćene u siječnju 2018. godine

U Malom Lošinju, 31. siječnja 2019.

Bilješke sastavila: Ravnateljica:

Forida Nurul, dipl.oecc. Martina Lipovac, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_